CELEX: 32015R1828
Language: et
Date: 2015-10-12 00:00:00
Title: Nõukogu määrus (EL) 2015/1828, 12. oktoober 2015, millega muudetakse määrust (EL) nr 36/2012, mis käsitleb piiravaid meetmeid seoses olukorraga Süürias

13.10.2015   
            
            
               ET
            
            
               Euroopa Liidu Teataja
            
            
               L 266/1
            
         NÕUKOGU MÄÄRUS (EL) 2015/1828,
   12. oktoober 2015,
   millega muudetakse määrust (EL) nr 36/2012, mis käsitleb piiravaid meetmeid seoses olukorraga Süürias
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 31. mai 2013. aasta otsust 2013/255/ÜVJP, mis käsitleb Süüria vastu suunatud piiravaid meetmeid (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu määrusega (EL) nr 36/2012 (2) jõustatakse enamik otsusega 2013/255/ÜVJP ettenähtud meetmetest.
            
         
               (2)
            
            
               Nõukogu võttis 12. oktoobril 2015 vastu otsuse (ÜVJP) 2015/1836 (3), millega muudetakse otsust 2013/255/ÜVJP. Otsusega (ÜVJP) 2015/1836 sätestatakse kriteeriumid, mille alusel kantakse isikuid, üksuseid ja asutusi nimetatud otsuse I ja II lisas esitatud loetellu. Selliste loetelude koostamise põhjused on esitatud otsuste (ÜVJP) 2015/1836 ja 2013/255/ÜVJP põhjendustes.
            
         
               (3)
            
            
               Varade külmutamise meetmed kuuluvad aluslepingu kohaldamisalasse ja sellepärast on nende rakendamiseks vaja liidu tasandi akti, eelkõige tagamaks, et majandustegevuses osalejad kõikides liikmesriikides kohaldaksid neid meetmeid ühetaoliselt.
            
         
               (4)
            
            
               Seetõttu tuleks määrust (EL) nr 36/2012 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 36/2012 muudetakse järgmiselt:
   
               1)
            
            
               artiklile 15 lisatakse järgmised lõiked:
               „1a.   II lisas esitatud loetelu sisaldab ka füüsilisi ja juriidilisi isikuid, üksusi ja asutusi, kelle puhul nõukogu on kooskõlas nõukogu otsuse 2013/255/ÜVJP (4) artikli 28 lõikega 2 tuvastanud, et nad kuuluvad ühte järgmisest kategooriatest:
               
                           a)
                        
                        
                           Süürias tegutsevad juhtivad Süüria ettevõtjad;
                        
                     
                           b)
                        
                        
                           Assadi või Makhloufi perekonna liikmed;
                        
                     
                           c)
                        
                        
                           pärast 2011. aasta maid ametis olnud Süüria valitsuse ministrid;
                        
                     
                           d)
                        
                        
                           pärast 2011. aasta maid teenistuses olnud Süüria relvajõudude liikmed koloneli auastmes või sellega võrdväärses või sellest kõrgemas auastmes;
                        
                     
                           e)
                        
                        
                           pärast 2011. aasta maid ametis olnud Süüria julgeoleku- ja luureteenistuse liikmed;
                        
                     
                           f)
                        
                        
                           režiimiga seotud relvastatud üksuste liikmed;
                        
                     
                           g)
                        
                        
                           isikud, üksused, asutused, organid või institutsioonid, kes tegelevad keemiarelvade levitamisega,
                        
                     ning nendega seotud füüsilised või juriidilised isikud ja üksused, kelle suhtes ei kohaldata käesoleva määruse artiklit 21.
               1b.   Lõikes 1a osutatud kategooriatesse kuuluvad isikuid, üksusi ja asutusi ei kanta II lisas esitatud isikute, üksuste ja organite nimekirja ning neid ei hoita selles nimekirjas, kui on piisavalt teavet selle kohta, et nad ei ole või ei ole enam režiimiga seotud või ei mõjuta seda või ei kujuta tegelikku kõrvalehoidumise riski.
               
                  (4)  Nõukogu 31. mai 2013. aasta otsus 2013/255/ÜVJP, mis käsitleb Süüria vastu suunatud piiravaid meetmeid (ELT L 147, 1.6.2013, lk 14).”;"
						
            
         
               2)
            
            
               artikli 32 lõige 2 asendatakse järgmisega:
               „2.   Nõukogu edastab oma käesoleva artikli lõikes 1 osutatud loetellu kandmist käsitleva otsuse, sealhulgas loetelusse kandmise põhjused, asjaomasele isikule, üksusele või asutusele kas otse, juhul kui aadress on teada, või teatise avaldamise kaudu, ning annab asjaomasele isikule, üksusele või asutusele võimaluse esitada oma märkused. Eelkõige kui isik, üksus või asutus on kantud II lisasse sel alusel, et ta kuulub ühte artikli 15 lõikes 1a sätestatud kategooriatest, võib isik, üksus või asutus esitada tõendeid või märkusi selle kohta, et ehkki ta kuulub nimetatud kategooriasse, ei olnud tema määramine loetellu põhjendatud.”;
            
         
               3)
            
            
               II lisa pealkiri asendatakse järgmisega:
               „II LISA
               Artiklis 14, artikli 15 lõike 1 punktis a ja artikli 15 lõikes 1a osutatud füüsiliste ja juriidiliste isikute, üksuste ja asutuste loetelu”.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 12. oktoober 2015
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 147, 1.6.2013, lk 14.
   
      (2)  Nõukogu 18. jaanuari 2012. aasta määrus (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011 (ELT L 16, 19.1.2012, lk 1).
   
      (3)  Nõukogu 12. oktoobri 2015. aasta otsus (ÜVJP) 2015/1836, millega muudetakse otsust 2013/255/ÜVJP Süüria vastu suunatud piiravate meetmete kohta (vt käesoleva Euroopa Liidu Teataja lk 75).